Model de hotărâre a adunării generale a asociaților și de decizie a asociatului unic (SRL)
Cabinet de avocat Mara Cristian · infiintaresrl-nou.ro · versiunea din 30 septembrie 2026
Cum se folosește: textul dintre paranteze drepte se înlocuiește cu datele tale; ce nu se aplică se șterge. Alege Varianta 1 (toți asociații prezenți, vot unanim) sau Varianta 2 (cu convocare sau cu vot neunanim), apoi pune la art. 1 una dintre clauzele A–F. Explicația fiecărei clauze, ce verifică registratorul și greșelile frecvente sunt în articolul de pe infiintaresrl-nou.ro: „Hotărârea AGA și decizia asociatului unic: când îți trebuie, ce conține, model comentat".
Modelul acoperă situațiile obișnuite ale unui SRL cu asociați persoane fizice. Nu acoperă aportul în natură, cesiunea către terți cu clauze speciale, societățile cu administrator persoană juridică sau hotărârile luate în conflict deschis între asociați. Pentru astea, hotărârea se scrie pe caz, nu pe model.
I. Hotărârea adunării generale a asociaților (schelet)
Societatea [DENUMIREA] S.R.L.
Nr. de ordine în registrul comerțului J[__]/[____]/[____] · Cod unic de înregistrare [________] · EUID ROONRC.J[__]/[____]/[____]
Sediul social: [localitatea, strada, nr., bl., sc., et., ap., județul/sectorul]

HOTĂRÂREA ADUNĂRII GENERALE A ASOCIAȚILOR
nr. [__] din [ZZ.LL.AAAA]

Asociații societății:
1. [NUME PRENUME], cetățean [român], născut(ă) la data de [ZZ.LL.AAAA] în [localitatea, țara], domiciliat(ă) în [adresa completă, inclusiv statul], identificat(ă) cu [CI] seria [__] nr. [______], emisă de [______] la data de [______], valabilă până la [______], CNP [_____________], deținând [__] părți sociale, reprezentând [__]% din capitalul social;
2. [NUME PRENUME], [aceleași date], deținând [__] părți sociale, reprezentând [__]% din capitalul social;
[dacă un asociat e persoană juridică:] 3. [DENUMIREA] S.R.L., persoană juridică [română], cu sediul în [______], înregistrată la [______] sub nr. [______], CUI [______], reprezentată legal de [NUME PRENUME], în calitate de [administrator], deținând [__] părți sociale, reprezentând [__]% din capitalul social,
[Varianta 1, toți asociații prezenți și de acord:]
în calitate de asociați ai societății [DENUMIREA] S.R.L., cu sediul în [______], înregistrată la Oficiul Registrului Comerțului de pe lângă Tribunalul [______] sub nr. J[__]/[____]/[____], având CUI [________], întruniți astăzi, [ZZ.LL.AAAA], la [sediul social / adresa ______], constatând că sunt îndeplinite condițiile legale și statutare referitoare la valabilitatea hotărârilor luate de Adunarea Generală a Asociaților, în unanimitate, am hotărât următoarele:
La Varianta 1 nu se scriu ordinea de zi, „HOTĂRĂȘTE" și rezultatul votului; după „am hotărât următoarele:" urmează direct art. 1.
[Varianta 2, cu convocare sau cu vot neunanim:]
întruniți în adunare generală la [sediul social / adresa ______ / prin mijloace electronice de comunicare la distanță, pe platforma ______, în condițiile art. 195¹ din Legea nr. 31/1990], la data de [ZZ.LL.AAAA], ora [__:__], [dacă s-a făcut convocare:] în urma convocării făcute de administratorul societății, [NUME], prin [scrisoare recomandată cu confirmare de primire / e-mail la adresele comunicate societății, conform art. [__] din actul constitutiv], transmisă la data de [ZZ.LL.AAAA] și primită la data de [ZZ.LL.AAAA], cu ordinea de zi de mai jos. [dacă toți sunt prezenți, fără convocare:] toți asociații fiind prezenți și niciunul neopunându-se ținerii adunării fără convocare prealabilă, cu ordinea de zi de mai jos.
Sunt prezenți [personal / prin mandatar] asociații [NUME], [NUME], care dețin împreună [__] părți sociale, reprezentând [__]% din capitalul social. [dacă e cazul:] Asociatul [NUME], legal convocat, nu s-a prezentat. Adunarea este legal constituită, iar hotărârile de mai jos se adoptă cu [majoritatea absolută a asociaților și a părților sociale / votul asociaților reprezentând [__]% din capitalul social / votul tuturor asociaților], potrivit art. [__] din actul constitutiv și art. 192 alin. (1) din Legea nr. 31/1990.
[numai la varianta 2:] Ordinea de zi:
1. [Obiectul hotărârii, de exemplu: revocarea administratorului și numirea unui nou administrator];
2. Aprobarea actului constitutiv actualizat;
3. Împuternicirea persoanei care efectuează formalitățile la Registrul Comerțului.
[numai la varianta 2:] HOTĂRĂȘTE:
Art. 1. [CLAUZA DE OBIECT, una dintre variantele A–F de la partea a II-a]
Art. 2. [numai dacă operațiunea modifică actul constitutiv:] Se aprobă actul constitutiv actualizat al societății, care cuprinde modificările de la art. 1. Celelalte prevederi ale actului constitutiv rămân neschimbate.
Art. 3. Se împuternicește [NUME PRENUME, administrator / avocat NUME, cu împuternicire avocațială] [dacă e cazul] să semneze actul constitutiv actualizat în forma aprobată, să semneze și să depună la Oficiul Registrului Comerțului de pe lângă Tribunalul [______] cererea de înregistrare a mențiunilor și toate actele necesare, să dea declarațiile cerute de lege, să răspundă la solicitările de completare și să ridice actele emise.
[numai la varianta 2:] Prezenta hotărâre a fost adoptată cu [__] voturi „pentru", reprezentând [__]% din capitalul social, [__] voturi „împotrivă" și [__] abțineri. [dacă e cazul:] Asociatul [NUME] a votat împotrivă și a cerut consemnarea votului său în prezenta hotărâre.
Redactată și semnată astăzi, [ZZ.LL.AAAA], la [localitatea], în [3] exemplare originale.
Asociați:
[NUME PRENUME] ____________________ (semnătura)
[NUME PRENUME] ____________________ (semnătura)


II. Clauzele de obiect (art. 1): alege una
A. Schimbarea administratorului
Folosește clauza asta dacă revoci administratorul actual și numești altul, sau numești unul în plus.
Se revocă din funcția de administrator al societății [NUME PRENUME], începând cu data de [ZZ.LL.AAAA]. [opțional:] Adunarea îi dă descărcare de activitate pentru perioada [______].
Se numește în funcția de administrator [NUME PRENUME], cetățean [român], născut la [ZZ.LL.AAAA] în [______], domiciliat în [adresa completă, inclusiv statul], identificat cu [CI] seria [__] nr. [______], CNP [_____________], pe o durată de [__] ani, începând cu data de [ZZ.LL.AAAA], cu puteri depline de administrare și reprezentare, pe care le exercită [singur / împreună cu ______].
Administrator numit: Subsemnatul [NUME PRENUME] accept în mod expres mandatul de administrator, în condițiile de mai sus, și declar că îndeplinesc condițiile prevăzute de lege pentru această funcție. ____________________ (semnătura)
B. Prelungirea mandatului administratorului
Folosește clauza asta dacă mandatul administratorului are termen și se apropie de expirare.
Se prelungește mandatul administratorului [NUME PRENUME], [date de identificare], pe o durată de [__] ani, de la data de [ZZ.LL.AAAA] până la data de [ZZ.LL.AAAA], cu aceleași puteri. Corespunzător se modifică art. [__] din actul constitutiv.
C. Schimbarea sediului social
Folosește clauza asta dacă muți sediul social la altă adresă.
Se schimbă sediul social al societății de la adresa [______] la adresa [localitatea, strada, nr., bl., sc., et., ap., județul/sectorul], în baza [contractului de închiriere / comodat] nr. [__] din [ZZ.LL.AAAA], încheiat cu [NUME], pentru perioada [______]. Corespunzător se modifică art. [__] din actul constitutiv.
D. Majorarea capitalului social prin aport în numerar
Folosește clauza asta dacă majorezi capitalul social cu bani, nu cu bunuri.
Se majorează capitalul social al societății de la [__] lei la [__] lei, cu suma de [__] lei, prin aport în numerar vărsat de asociatul [NUME], conform ordinului de plată nr. [__] din [ZZ.LL.AAAA], prin emiterea a [__] părți sociale noi, cu valoarea nominală de [__] lei fiecare. După majorare, capitalul social de [__] lei este împărțit în [__] părți sociale a [__] lei fiecare și este deținut astfel: [NUME] [__] părți sociale, [__]%; [NUME] [__] părți sociale, [__]%. Corespunzător se modifică art. [__] din actul constitutiv.
E. Suspendarea temporară a activității
Folosește clauza asta dacă oprești activitatea o vreme, cel mult 3 ani, fără să închizi firma. Nu modifică actul constitutiv: art. 2 se șterge, iar din art. 3 dispare partea despre semnarea actului.
Se suspendă temporar activitatea societății pe o perioadă de [__] [luni/ani], de la data de [ZZ.LL.AAAA] până la data de [ZZ.LL.AAAA], perioadă în care societatea nu desfășoară activitate economică. Administratorul va îndeplini formalitățile de înregistrare a mențiunii de suspendare la Registrul Comerțului.
F. Dizolvarea și lichidarea simultană
Folosește clauza asta dacă închizi firma fără datorii, dizolvare și lichidare în același act. Se adoptă cu votul tuturor asociaților (art. 235 din Legea nr. 31/1990). Nu modifică actul constitutiv: art. 2 se șterge.
Se dizolvă societatea [DENUMIREA] S.R.L., în temeiul art. 227 alin. (1) lit. d) și al art. 235 din Legea nr. 31/1990, cu lichidare simultană, fără numirea unui lichidator, asociații fiind de acord asupra modului de repartizare și lichidare a patrimoniului.
Asociații declară că [societatea nu are datorii / se asigură stingerea pasivului sau regularizarea lui în acord cu creditorii, astfel: ______].
Cu votul unanim al asociaților, activele rămase după plata creditorilor se repartizează asociaților [proporțional cu cotele de participare / astfel: ______].
Se împuternicește [NUME] să efectueze formalitățile de dizolvare și, ulterior, de radiere.


III. Decizia asociatului unic
Dispar convocarea, cvorumul și majoritatea. Rămâne obligația de a consemna decizia în scris, de îndată (art. 196¹ alin. (2) din Legea nr. 31/1990). Antetul cu datele societății se păstrează ca la partea I.
DECIZIA ASOCIATULUI UNIC
nr. [__] din [ZZ.LL.AAAA]

Subsemnatul(a) [NUME PRENUME], [date de identificare complete], în calitate de asociat unic al societății [DENUMIREA] S.R.L., deținând [__] părți sociale, reprezentând 100% din capitalul social, exercitând atribuțiile adunării generale a asociaților în temeiul art. 196¹ din Legea nr. 31/1990,
DECID:
Art. 1. [clauza de obiect, oricare dintre variantele A–F]
Art. 2. [dacă operațiunea modifică actul constitutiv] Se aprobă actul constitutiv actualizat.
Art. 3. [împuternicirea, ca la partea I]
Redactată și semnată astăzi, [ZZ.LL.AAAA], la [localitatea].
Asociat unic, [NUME PRENUME] ____________________ (semnătura)

